அப்பா திடீரென ஏதோ யோசனை வந்தவரை போல கூட்டத்தை விலக்கி கொண்டு கிழே இறங்கிப் போனார் ஒரு வயதான பெண் நிற்கமுடியாமல் அப்பா உட்கார்ந்திருந்த இடத்தில் உட்கார்ந்து கொண்டாள் அப்பா அருகில் உள்ள பெட்டிகடையில் போய் ஒரு சிகரெட் வாங்கி பற்றவைத்து புகைக்க ஆரம்பித்திருந்தார் பேருந்து கிளம்புவதற்காக ஹார்ன் அடிக்கும்வரை அப்பா வரவில்லை ரமா ஜன்னலுக்கு வெளியே தலையை நீட்டி அப்பா வாங்க பஸ் கிளம்புது எனறு கத்தினாள் அப்பா சாவகாசமாக பேருந்தை நோக்கி வந்து மறுபடியும் டிரைவர் சீட் வழியாகவே உள்ளே வந்தார் அப்படி அவர் ஏறிவருவதை பேருந்தே பார்த்துக் கொண்டிருந்த்து தனது சீட்டில் உட்கார்ந்திருந்த கிழவியை எழுந்து நிற்கும்படியாக அப்பா திட்டினார் அறிவு கெட்ட நாயி மனுஷன் கூட்டத்தில முண்டி அடிச்சி சீட் பிடிச்சி குடுத்தா கொழுப்பெடுத்து அதை ஏன்டி விட்டுக்கொடுத்தேஅப்போ நீ எந்திரிச்சி நில்லுடி அப்போ தான் புத்தி வரும் என்று அம்மாவின் கையை பிடித்து இழுத்தார் அம்மா எழுந்து நின்று கொண்டாள் அவர்களின் சண்டைய கண்ட கிழவி முகம் சுருங்கிப்போனவளாக எழுந்து கொண்டு அம்மாவின் கையை பிடித்து உட்கார சொன்னாள் நான் புளியம்பட்டிவிலக்கில இறங்கிடுவேன் நீ உட்காரும்மா என்று அவள் அம்மாவை உட்கார வைத்தாள் அம்மா சீட்டின் நுனியில் உட்கார்ந்து கொண்டாள் பேருந்து கிளம்பியது ரமா ஜன்னலுக்கு வெளியே ஒடும் மரங்களையும் மனிதர்களையும் பார்த்தபடியே வந்தாள் அப்பா அவளை சீட் மாறி உட்கார சொல்லிவிட்டு தான் ஜன்னலோரம் உட்கார்ந்து கொண்டார் ரமாவின் முகம் வாடிப்போனது அதை உணர்ந்தவளை போல அம்மா அவளது கையை தன்னோடு சேர்த்து வருடத்துவங்கினாள் பேருந்து ரயில்வே கேட்டை கடப்பதற்குள் அப்பா உறங்கியிருந்தார் குறட்டை ஒலி பேருந்தையே திரும்பி பார்க்க வைத்த்து பொது இடத்தில் எப்படி இப்படி குறட்டை விட்டு அவரால் உறங்கமுடிகிறது என்று காதம்பரிக்கு அவமானமாக இருந்தது ரமா ஏதாவது பேச முயற்சி செய்யும் போது அம்மா அப்பா தூங்குகிறார் என்பதால் பேச வேண்டாம் என்று சைகை காட்டினாள் சே அம்மா ஏன் இப்படி எல்லாவற்றையும் சகித்துக் கொண்டிருக்கிறாள் என்று காதம்பரிக்கு ஆத்திர ஆத்திரமாக வந்த்து எழுந்து வேறு சீட்டிற்கு போய் உட்கார்ந்து கொள்ளலாம் போலிருந்த்து அப்படி செய்தால் அதற்கும் அம்மா தான் திட்டுவாங்க நேரிடும் அம்மா பழகிப்போய்விட்டிருந்தாள் சமையலறை உத்திரத்தில் வாழும் பல்லியை போல எங்கே அப்பா தன்னை துரத்திவிடுவாரோ என்ற பயத்திலே அம்மா வாழ்ந்து கொண்டிருக்கிறாள் இவ்வளவிற்கும் அவர்களுக்கு திருமணமாகி பத்தொன்பது வருஷங்கள் முடிந்துவிட்டன அப்பாவை திருமணம் செய்து கொண்ட நாளில் இருந்து அம்மா நிறைய அழுதிருக்கிறாள் ஆரம்ப நாட்களில் அவரை மாற்றமுயற்சித்து அடியும் வசவும் வாங்கியிருக்கிறாள் அவளது இடதுகையில் அப்பா தோசைகரண்டியால் போட்ட சூட்டு தழும்பு இப்போதுமிருக்கிறது சில சமயங்களில் மனக்கஷடத்தை தாங்கி கொள்ள முடியாத போது தலைவலி தைலத்தை தேய்த்துக் கொண்டு சப்தமேயில்லாமல் அழுவாள் அப்பா குடித்துவிட்டு வந்து ஆர்ப்பாட்டம் செய்யும் நாட்களில் காதம்பரிக்கு ஆத்திரமாக வரும் ஆனால் ஏதாவது பேசினால் கையில் கிடைத்த் பொருளை வைத்து அடிப்பார் என்று அவளுக்கு தெரியும் அப்பாவின் போதை அதிகமாகிவிடும் நாளில் அம்மா ரமாவையும் காதம்பரியையும் பக்கத்தில் உள்ள ராமச்சந்திரன் மாமா வீட்டிற்குள் உறங்குவதற்கு அனுப்பி விடுவாள் பாயை சுருட்டிக் கொண்டு போய் அவர்கள் வீட்டின் காலிங்பெல்லை அடிக்கும் போது கூச்சமாகவும் வேதனையாகவும் இருக்கும் உறக்க கலக்கத்தில் மாமா கதவை திறந்துவிட்டு ஒரமாக படுத்துக்கோங்க என்றபடியே உள்ளே போய்விடுவார் சைக்கிள் நிறுத்தும் இடத்தை ஒட்டி விரித்துக் கொண்டு அவளும் ரமாவும் உறங்குவார்கள் அது போன்ற நாட்களில் தூக்கமே வராது ஏன் இப்படி அடுத்தவீட்டில் வந்து உறங்குகிறோம் அப்பா ஏன் இப்படி குடித்துவிட்டு பிள்ளைகளிடமே மோசமாக நடந்து கொள்கிறார் என அழுது கொண்டேயிருப்பாள் அப்பா செத்து போனா தான்டி நமக்கு எல்லாம் விடிவுகாலம் அப்பா செத்த அன்னைக்கு தான் அம்மா நிம்மதியா தூங்குவா ஒருவேளை அதுக்கு முன்னாடி அம்மா செத்து போயிட்டா நாம எல்லாம் தெருவில தான் நிக்கணும் அப்பா நம்மளை அடிச்சே கொன்னுருவார் என்ன பதில் சொல்வது என தெரியாமல் காதம்பரி அவளை கட்டிக்கொண்டு அழுதாள் ரமாவும் கூட அழுதாள் இருவரது அழுகைச் சப்தம் உறங்கி கொண்டிருக்கும் ராமச்சந்திரமாமா வீட்டோருக்கு கேட்டுவிடக்கூடும் என்று நினைத்து வாயைப்பொத்திக் கொண்டு விம்மினார்கள் நீண்ட கேவலின் பின்பு காதம்பரி சொன்னாள் அந்த நிமிசத்தில் தான் அவள் தன்னை முழுமையாக ஒரு அக்காவாக உணர்ந்தாள் அவர்கள் இருவரும் உறக்கமில்லாமல் ஒருவரையொருவர் கட்டிக் கொண்டு இரவெல்லாம் விழித்துக்கிடந்தனர் காதம்பரி அதற்காகவே பனிரெண்டாம் வகுப்பு படித்து முடித்தவுடனே தான் வேலைக்கு போகப்போவதாக சொன்னாள் எவ்வளவு சம்பளம் கிடைக்கும் என்று மட்டும் தான் அப்பா கேட்டார் என்ன வேலைக்கு போகப்போகிறோம் என அன்று அவளுக்கு தெரியவில்லை ரெண்டாயிரம் கிடைக்கும் என்று மட்டும் சொன்னாள் தான் கல்யாணமே செய்து கொள்ளக்கூடாது என்று அந்த நிமிசம் மனதில் தோன்றியது மீனாவின் அண்ணன் தான் அவளுக்காக பார்மசியில் வேலைக்கு ஏற்பாடு செய்தவன் தனக்கு தெரிந்த கடை என்பதால் ஒழுங்காக நடத்துவார்கள் என்று சொல்லி அவளை வேலைக்கு அனுப்ப ஏற்பாடு செய்தான் பேருந்து நிலையத்தின் வாசலில் அந்த மருந்துகடையிருந்தது காலை எட்டு மணிக்கு போய்விட வேண்டும் இரவு ஒன்பது மணி வரை வேலை செய்ய வேண்டும் கடையில் அவளைப் போல இரண்டு பெண்களும் மூன்று பையன்களும் வேலை செய்தார்கள் மருந்துக்கடை என்பதால் நாள் முழுவதும் நின்று கொண்டேயிருக்க வேண்டும் மூத்திரம் பெய்வதற்கு பேருந்து நிலையத்திற்குள் உள்ள இலவச கழிப்பறைக்கு தான் போக வேண்டும் ஆனால் அதற்குள் கால்வைக்கமுடியாதபடி அசிங்கமாக இருக்கும் அதனாலே மூத்திரத்தை அடக்கி அடக்கி அவளுக்கு பலநாள் அடிவயிற்றில் வலியாகியிருக்கிறது காதம்பரி வீட்டில் இருந்து சாப்பாடு கொண்டு போய்விடுவாள் மதியம் முக்கால் மணி நேரம் ஒய்வு அந்த நேரத்தில் அவர்கள் வெளியே போய்வருவார்கள் காதம்பரியும் விநோதினியும் தான் தோழிகள் அவர்கள் சாப்பிட்டுமுடித்தவுடன் ரோஸ்மில்க் குடிப்பதற்காக அருகாமையில் உள்ள பழரசக்கடைக்குப் போவார்கள் அந்த கடையின் சுவரில் மிகப்பெரிய டெலிவிஷன் ஒனறு மாட்டப்பட்டிருந்த்து அதில் ஒளிபரப்பாகும் பாடலை பார்த்துக் கொண்டே ரோஸ்மில்க் குடிப்பார்கள் சிலநேரம் விநோதினி சாலையில் தென்படும் இளம்பையன்களைப் பற்றி கேலி பேசுவாள் அந்த அரைமணி நேரம் தான் அவளுக்கு விருப்பமான நிமிஷங்கள் நாள்முழுவதும் பார்மசி ஒனர் அவர்களை கடுமையாக திட்டுவார் அப்படியிருந்தும் இரவு கடையை விட்டு வெளியே போகும் போது பத்திரமா போகணும் பாப்பா என்று சொல்லி ஒரு சாக்லெட்டை நீட்டுவார் தலையாட்டியபடியே அதை வாங்கிக் கொள்வாள் பிள்ளையார் கோவிலை தாண்டும் வரை அதை கையிலே வைத்திருப்பாள் கிட்டங்கி தெருவந்தவுடன் அந்த சாக்லெட்டை வாயிலிட்டு சுவைத்தபடியே நடக்க துவங்குவாள் அப்போது தான் வீடு வரை சாக்லெட் கரையாமல் இருக்கும் ஒரு நாளின் மொத்த வலியையும் அந்த சாக்லெட் சுவை கரைத்துப் போகச் செய்துவிடும் அப்பா இரவில் தாமதமாகவே வீடு வந்து சேருவார் அவர் வருவதற்குள் பிள்ளைகள் சாப்பிட்டுவிட வேண்டும் என்பதில் அம்மா கவனமாக இருப்பாள் அப்பா தெருவில் செருப்பு தேயச் சப்தமிட்டு நடந்து வருவார் அந்த ஒசை தெளிவாக கேட்கும் ஏன்டி களவாணி முண்டை உங்க அப்பனா கரண்டுபில் கட்டுவான் என்று திட்டுவார் லைட்டை அணைத்துவிட்டிருந்தால் ஏன்டி உங்க அப்பன் கரண்டு பில் கட்டுறானா எதுக்குடி லைட்டை ஆப் பண்ணினே இருட்டில தடுமாறி விழுந்து மண்டை உடைச்சி செத்து போகட்டும்னு நினைக்குறயா என்றும் கத்துவார் அம்மா அந்த விளக்கை அதற்காக அணைப்பதேயில்லை அது எரிந்து கொண்டிருந்தால் இன்னமும் அப்பா வீட்டிற்கு வந்து சேரவில்லை என்று அர்த்தம் பலநாட்கள் அப்பா போதை அதிகமாகி அவளது பார்மசிக்கு வந்து ஒனரிடம் சண்டையிட்டு கடன்வாங்கிப் போவதுண்டு அது போன்ற நேரங்களில் அவளுக்கு தாங்கமுடியாத துக்கமும் வலியும் தொண்டையை அடைக்கும் சில நாட்கள் அப்பா நள்ளிரவில் வீடு வந்து சேர்ந்து உறங்கிக் கொண்டிருந்த அவர்களை எழுப்பி முட்டை பரோட்டா சாப்பிடச் சொல்லி பார்சலை பிரித்து வைத்து வற்புறுத்துவார் அவர்கள் பாதி உறக்கத்துட்ன் பரோட்டா சாப்பிடுவார்கள் என் செல்லம் உங்களை விட்ட எனக்கு யாருடா இருக்கா என்று அப்பா அர்த்தமில்லாமல் புலம்புவார் மறுநாள் காலையிலோ ஆத்திரம் அதிகமாகி உங்களை எல்லாம் விஷம்வச்சி கொல்லாம விடமாட்டேன் களவாணிநாய்க என்றும் கத்துவார்.